**Критеријуми и елементи оцењивања у настави физике**

Овим документом утврђују се начин, поступак и критеријуми оцењивања постигнућа ученика из предмета физика у VI, VII и VIII разреду.

**Сврха и принципи оцењивања ученика**

Оцењивање је саставни део процеса наставе и учења којим се обезбеђује стално праћење остваривања прописаних исхода и стандарда постигнућа ученика.

Оцењивање је континуирана педагошка активност која позитивно утврђује однос према учењу и знању и подстиче мотивацију за учење.

Оцењивањем се ученик оспособљава за објективну процену сопствених постигнућа и постигнућа других ученика, за постављање личних циљева током процеса учења, развија се систем вредности и обезбеђује се поштовање општих принципа система образовања и васпитања утврђених законом којим се уређују основе система образовања и васпитања.

Принципи оцењивања јесу:

1) објективност у оцењивању према утврђеним критеријумима;

2) релевантност оцењивања;

3) коришћење разноврсних техника и метода оцењивања;

4) правичност у оцењивању;

5) редовност и благовременост у оцењивању;

6) оцењивање без дискриминације и издвајања по било ком основу;

7) уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвија.

**Формативно и сумативно оцењивање**

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

Формативно оцењивање, јесте редовно праћење и процена напредовања у остваривању прописаних исхода, стандарда постигнућа и ангажовања у оквиру предмета. Формативно оцењивање садржи повратну информацију о остварености прописаних исхода и стандарда постигнућа и ангажовања ученика. Формативне оцене се евидентирају у педагошкој документацији наставника и електронском дневнику, и најчешће се односе на редовно праћење напретка постигнућа ученика, начина како учи, степена самосталности у раду, начина остваривања сарадње у процесу учења са другим ученицима и другим подацима о ученику битним за праћење.

Сумативно оцењивање, јесте вредновање постигнућа ученика на крају програмске целине или на крају полугодишта. Оцене добијене сумативним оцењивањем су по правилу бројчане и евидентирају у се електронском дневнику.

**Оцена ученика**

Оцена представља објективну и поуздану меру напредовања и развоја ученика, као и ангажовања ученика и његове самосталности у раду.

Оцена је јавна и саопштава се ученику одмах по добијању, са образложењем. Образложење оцене садржи препоруку које активности ученик треба да предузме у даљем раду.

Оцена из предмета је бројчана. Бројчана оцена је: одличан (5), врло добар (4), добар (3), довољан (2) и недовољан (1). Оцена недовољан (1) је непрелазна.

Бројчана оцена из у току школске године, утврђује се на основу следећих критеријума: оствареност исхода, самосталност и ангажовање ученика.

Оцену одличан (5) добија ученик који:

* Примењује знања, укључујући и методолошка, у сложеним и непознатим ситуацијама;
* Самостално и на креативан начин објашњава и критички разматра сложене

садржинске целине и информације, процењује вредност теорија, идеја и ставова;

* Бира, повезује и вреднује различите врсте и изворе података;
* Формулише претпоставке, проверава их и аргументује решења, ставове и одлуке;
* Решава проблеме који имају и више решења, вреднује и образлаже решења и

примењене поступке;

* Изражава се на различите начине (усмено, писано, графички, практично, и др.),

укључујући и коришћење информационих технологија и прилагођава

комуникацију и начин презентације различитим контекстима;

* Самостално извршава сложене радне задатке поштујући стандардизовану

процедуру, захтеве безбедности и очувања околине, показује иницијативу и

прилагођава извођење, начин рада и средства новим ситуацијама;

* Доприноси групном раду продукцијом идеја, иницира и организује поделу

задатака; уважава мишљења других чланова групе и помаже им у реализацији

њихових задатака, посебно у ситуацији „застоја” у групном раду; фокусиран је на

заједнички циљ групног рада и преузима одговорност за реализацију продуката у

задатом временском оквиру;

* Утврђује приоритете и ризике и на основу тога планира и организује краткорочне

и дугорочне активности и одређује потребно време и ресурсе;

* Континуирано показује заинтересованост и одговорност према сопственом

процесу учења, уважава препоруке за напредовање и реализује их;

* Ученик репродукује градиво, разуме, надограђује стечена знања;
* Самостално образлаже садржај наводећи и своје примере, решава и сложене

проблеме и задатке. Одлично познаје физичке појаве, изводи закључке на основу

физичких појава које је видео или замислио, повезује податке са графика и других

визуелизација, корелише стечена знања са садржајима других предмета;

* Може преносити своја знања другима и сигурно и јасно излаже сопствене ставове

о проблематици.

Оцену врло добар (4) добија ученик који:

* Логички организује и самостално тумачи сложене садржинске целине и

информације;

* Повезује садржаје и концепте из различитих области са ситуацијама из живота;
* Пореди и разврстава различите врсте података према више критеријума

истовремено;

* Заузима ставове на основу сопствених тумачења и аргумената;
* Уме да анализира проблем, изврши избор одговарајуће процедуре и поступака у

решавању нових проблемских ситауција;

* Изражава се на различите начине (усмено, писано, графички, практично, и др.),

укључујући и коришћење информационих технологија и прилагођава

комуникацију задатим контекстима;

* Самостално извршава сложене радне задатке према стандардизованој процедури,

бира прибор и алате у складу са задатком и захтевима безбедности и очувања

здравља и околине;

* Планира динамику рада, организује активности у групи, реализује сопствене

задатке имајући на уму планиране заједничке продукте групног рада;

* Планира и организује краткорочне и дугорочне активности, утврђује приоритете

и одређује потребно време и ресурсе;

* Континуирано показује заинтересованост за сопствени процес учења, уважава

препоруке за напредовање и углавном их реализује.

* У стању је да надогради стечена знања. Садржај образлаже самостално, користи

задате примере и самостално решава проблеме и задатке. Познаје физичке ознаке,

повезује задате податке, ретко не може да реши сложене проблеме и задатке, није

самосталан у решавању најтежих задатака.

* Приликом израде рачунских задатака сналази се и решава и задатке који су сасвим

нови, уз повезивање свих стечених знања из свих школских предмета, коришћењем већ виђених и решених задатака.

Оцену добар (3) добија ученик који:

* Разуме и самостално објашњава основне појмове и везе између њих;
* Разврстава различите врсте података у основне категорије према задатом

критеријуму;

* Уме да формулише своје ставове, процене и одлуке и објасни начин како је дошао

до њих;

* Бира и примењује одговарајуће поступке и процедуре у решавању проблемских

ситуација у познатом контексту;

* Уме јасно да искаже одређени садржај у складу са захтевом и на одговарајући

начин (усмено, писмено, графички, практично, и др.), укључујући коришћење

информационих технологија;

* Самостално извршава рутинске радне задатке према стандардизованој процедури,

користећи прибор и алате у складу са захтевима безбедности и очувања здравља

и околине;

* Извршава додељене задатке у складу с циљевима, очекиваним продуктима и

планираном динамиком рада у групи; уважава чланове тима и различитост идеја;

* Планира и организује краткорочне активности и одређује потребно време и

ресурсе;

* Показује заинтересованост за сопствени процес учења, уважава препоруке за

напредовање и делимично их реализује.

* Ученик репродукује и разуме основне физичке појмове, разуме садржај, али је

површан у његовој примени.

* Садржај може образложити користећи задате примере, али уз интервенцију

наставника.

* Познаје основне физичке формуле, самостално решава задатке средње тежине, и

проблеме.

* Уме да реши рачунске задатке који су слични задацима рађеним на редовној

настави.

* Понекад греши приликом самосталног решавања сложених проблема или

задатака.

* Повезује податке приказане графицима, сликама или таблицама и интерпретира

их самостално.

* Јасно излаже садржаје али је нејасан у аргументацији.

Оцену довољан (2) добија ученик који:

* Познаје и разуме кључне појмове и информације и повезује их на основу задатог

критеријума;

* Усвојио је одговарајућу терминологију;
* Закључује директно на основу поређења и аналогије са конкретним примером;
* Способан је да се определи и искаже став;
* Примењује одговарајуће поступке и процедуре у решавању једноставних

проблемских ситуација у познатом контексту;

* Уме јасно да искаже појединости у оквиру одређеног садржаја, држећи се

основног захтева и на одговарајући начин (усмено, писмено, графички,

практично, и др.), укључујући и коришћење информационих технологија;

* Уз инструкције извршава рутинске радне задатке према стандардизованој

процедури, користећи прибор и алате у складу са захтевима безбедности и

очувања здравља и околине;

* Извршава додељене задатке искључиво на захтев и уз подршку осталих чланова

групе; уважава чланове тима и различитост идеја;

* Планира и организује краткорочне активности на основу задатих услова и

ресурса;

* Повремено показује заинтересованост за сопствени процес учења, а препоруке за

напредовање реализује уз стално праћење.

* Ученик репродукује и препознаје основне појмове: pазуме садржај, али не зна да

га примени ни образложи на непознатим задацима.

* Познаје основне физичке формуле, али често греши приликом самосталног

решавања чак и једноставних проблема и задатака.

* Препознаје податке приказане графицима, сликама или у табелама али их не може

у потпуности самостално интерпретирати, већ му је потребна помоћ наставника.

* Аргументује површно и несигурно па је нејасан и у излагању градива.

Оцену недовољан (1) добија ученик који:

* Не испуњава критеријуме за оцену довољан (2) и не показује заинтересованост за сопствени процес учења, нити напредак;
* Не препознаје основне физичке појмове, или их само може набројати.
* Не показује разумевање садржаја ни уз помоћ наставника и није у стању

самостално да га репродукује.

* Не може самостално да решава најпростије рачунске задатке.

**Закључна оцена**

Закључна оцена из предмета утврђује се на крају првог и другог полугодишта, на основу свих појединачних оцена које су унете у дневник од почетка школске године, а у складу са законом.

Закључна оцена је бројчана.

Закључна оцена за успех из предмета не може да буде мања од:

* одличан (5), ако је аритметичка средина свих појединачних оцена најмање 4,50;
* врло добар (4), ако је аритметичка средина свих појединачних оцена од 3,50 до 4,49;
* добар (3), ако је аритметичка средина свих појединачних оцена од 2,50 до 3,49;
* довољан (2), ако је аритметичка средина свих појединачних оцена од 1,50 до 2,49.

Закључна оцена на полугодишту не узима се у обзир приликом утврђивања аритметичке средине на крају другог полугодишта.

**Начин и поступак оцењивања**

Ученик се оцењује на основу усмене провере постигнућа, писмене провере постигнућа и практичног рада, а у складу са програмом предмета, У току полугодишта најмање једна оцена треба да буде на основу усмене провере постигнућа ученика.

Ученик се оцењује и на основу активности и његових резултата рада. Постигнуће ученика из практичног рада, огледа, лабораторијске вежбе оцењује се на основу примене учениковог знања, самосталности, показаних вештина у коришћењу материјала, алата, инструмената и других помагала у извођењу задатка, као и примене мера заштите и безбедности према себи, другима и околини, у складу са програмом наставе и учења, односно школским програмом.

**Распоред писмених провера**

Распоред писмених провера дужих од 15 минута уписује се у дневник и објављује се за свако одељење на огласној табли школе и на званичној интернет страни школе.

Наставник је дужан да обавести ученике о садржајима програма наставе и учења који ће се писмено проверавати према распореду најкасније пет дана пре провере.

**Усмене и писмене провере**

Усмена провера постигнућа ученика обавља се на сваком часу. Усмена провера постигнућа се на најављује. Усмена провера евидентира се у дневнику. На једном часу ученику може бити евидентирано више активности. Након 4 евидентиране активности ученика, у дневник се уноси бројчана оцена.

Критеријуми за оцењивање усмене провере постигнућа:

|  |  |
| --- | --- |
| АКТИВНОСТ | ОЦЕНА |
| 🙂🙂🙂🙂 | одличан (5) |
| 🙂🙂🙂🙁 | врло добар (4) |
| 🙂🙂🙁🙁 | добар (3) |
| 🙂🙁🙁🙁 | довољан (2) |
| 🙁🙁🙁🙁 | недовољан (1) |

Активност у дневнику означена са жутим смајлијем 😐 најчешће служи као обавештење и не рачуна се при извођењу бројчане оцене.

Поред усмене провере у активности које се евидентирају у дневнику спадају и однос ученика према раду, активност ученика на часу и израда домаћих задатака.

Писмене провере постигнућа у трајању до 15 минута обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода.

Оцена из писмене провере постигнућа у трајању до 15 минута се не уписују у дневник, већ се евидентира се у педагошкој документацији наставника ради праћења постигнућа ученика на крају програмске целине или на крају полугодишта. Резултати писмене провере постигнућа у трајању до 15 минута могу се узети у обзир приликом утврђивања закључне оцене ученика.

Ученик у току часа може да буде само једанпут оцењен за усмену или писмену проверу постигнућа.

Оцена из писмене провере постигнућа уписује се у дневник. Ученик и родитељ има право увида у писани рад, као и право на образложење оцене.

Критеријуми за оцењивање писмене провере постигнућа:

|  |  |
| --- | --- |
| ПРОЦЕНАТ | ОЦЕНА |
| ≥90% | одличан (5) |
| ≥70% | врло добар (4) |
| ≥50% | добар (3) |
| ≥30% | довољан (2) |
| <30% | недовољан (1) |

Изузетно, у интересу ученика, у случају отежаних услова рада и других објективних околности, наведени критеријум може бити и нижи.

**Школска свеска**

Наставник може да оцени школску свеску ученика на крају полугодишта или школске године. Том приликом наставник оцењује: комплетност садржаја свеске, уредност, цртеже, додатне текстове и слично.